
	MLADI PO SRCU



ZAPISNIK
5. redne seje upravnega odbora, poverjenikov in nadzornikov Društva upokojencev Dobrova, ki je potekala v sredo, 10.9.2025 ob 9. uri v sejni sobi PGD Dobrova.

PRISOTNI: Anton Grosek – predsednik, Zvonka Rupnik, Rajko Komat, Alenka Pelc, Vinko Kuder,  Urbančič Vera, Kozamernik Meta, Rejec Dragica, Ivanka Žerovnik,  Marinko Vida, Prevc Alojzija, Marija Jurečič, Ivi Božič, Rihar Invanka, Komat Marina, Marjeta Jovan, Jana Založnik 

ODSOTNI: Jelka Ciuha, Janez Seliškar, Ferfila Minka, Kušar Janez

DNEVNI RED

1. Pregled in potrditev zapisnika 4. seje z dne 14.5.2025.
[bookmark: _Hlk208172592][bookmark: _Hlk189665940]2. Poročila poverjenikov o aktivnostih od maja do septembra 2025.
[bookmark: _Hlk189666048]3. Povračilo računov.
[bookmark: _Hlk208172693]4. Aktivnosti društva v jesenskem času: izleti, prapor,…
5. Predlogi in razno.


1. Pregled in potrditev zapisnika prejšnje seje z dne 14.5.2025.

 Zapisnik prejšnje seje je bil soglasno potrjen in sprejet.

2. Poročila poverjenikov o aktivnostih od maja do septembra 2025.
Izvedene aktivnosti od maja do septembra: 
17.5.2025 izlet ob Jadranu do Albanije,
26.5.2025 obisk predsedniške palače, 
29.5.2025 piknik v Pograjskem domu,
16.8.2025 obisk predstave Črna žena na Studencu,
30.8.2025 izlet v Dolomite z agencijo Rudi Turs, 
6.9.2025 udeležba 6 članov na srečanju OZDU LJ. Vič v Antonovem domu.

Izlet v Dolomite je lepo uspel. Od Rudi Tursa smo prejeli dobropis v znesku 250,00 eur, ki ga bomo pokoristili za martinovanje.

Ana poda poročilo pohodoniške sekcije: pohodov se udeleži 49 do 55  pohodnikov, vsi pohodi po programu so bili uspešno izpeljani.
3. septembra se je začelo Dihajmo z naravo, ki se ga je udeležilo 6 članov.
V avgustu smo prejeli sklep občine o sofinanciranju in smo tudi že podpisali pogodbo.
Prejeli smo poziv iz občine o sodelovanju v projektu za kandidaturo za evropska sredstva z naslovom Dobrova v Oblaku. Projekt vključuje prenovo mansarde občinske stavbe in vzpostavitev vstopne točke digitalnih storitev z namenom trajnega olajšanja dostopa do javnih storitev, zlasti za ranljive skupine. Partnerji v tem projektu so Občina Dobrova – Polhov Gradec kot nosilec ter UL – FDV in KUD Dobrova in DU Dobrova. S podpisom pogodbe so vsi našteti partnerji potrdili sodelovanje v projektu Dobrova v Oblaku, s katerim se bodo prijavili na javni poziv za izbor projektov v okviru razvoja Las Barje z zaledjem za obdobje do 2027.

Izvedeno je bilo prometno dežurstvo pri šoli od 1. do 3. septembra, zjutraj od 7.00 do 8.30 oziroma od 8.30 do 9.00 in popoldne od 12.00 do 13.30 ure. Za varnost otrok so poskrbeli člani: Komat, Kozamernik, Grosek, Potočnik, Božič in Poženel. 

3. Povračilo računov.
Lojzka je podala finančno poročilo, ki je priloga zapisnika. Poslujemo v okviru plana in v skladu s pravilnikom društva.


4. Aktivnosti društva v jesenskem času: prapor, izleti,..
Vinko nas seznami z dogajanjem glede praporja: prapor je v izdelavi, rok izdelave je od 15.10. – 30.10. Pravočasno je treba oddati podatke o donatorjih za izdelavo lipovih listov za na prapor. Možna datuma slovesne seje prevzema praporja sta 14.11. ali 21.11. 2025 ob 17. uri. Predstavi nam osnutek poteka slavnostne seje in predlaga sodelujoče pri organizaciji: voditelj Matko; nastopajoči: OŠ z recitacijo, godba, pevski zbor, članice z recitacijo; blagoslov prapora župnik Kvaternik (dogovorita se Tone in Vinko K.); peka peciva Mirjam s članicami; vabila Jelka in Dragica; pijača Franci Kozamernik.

Sklep: UO sprejme in potrjuje možna datuma slavnostne seje 14. ali 21. 11. 2025 ob 17. uri in predlagani osnutek slavnostne seje.


Po razpravi glede zaključka leta UO soglasno sprejme
Sklep: Slavnostna seja ob zaključku leta se zduži s slavnostno sejo ob razvitju praporja.

Predsednik prosi vodje sekcij, da skupaj s člani, pripravijo načrt aktivnosti za prihodnje leto (pohodniki, komisija za izlete,..).


Že znane aktivnosti v prihodnje bodo: 11.10.2025 z Ars Longo v Gorico in njeno okolico, prijave  direktno na Ars Longo, za pomoč pri prijavi lahko pokličete Dragico ali Toneta.

Sekcija za nordijsko hojo organizira 2.10.2025 ogled Šentjošta, sirarstva Orešnik in restavratorske delavnice, z redno avtobusno linijo. Prispevek 15,00 EUR za degustacijo. Udeležba 15 do 20 članov.

Martinovanje bo 6.11.2025 na Sv. Ani v Slovenskih goricah. Prijava z sms.

5. Razno
KS Dobrova se bo preselila v nove prostore nad knjižnico, prevzem - otvoritev bo 23.9.2025 ob 18. uri. Ob selitvi sedeža društva DU na novo lokacijo, ki bo predvidoma decembra, bo potrebno pridobiti soglasje občine za spremembo naslova na UE ter izdelati novo informacijsko tablo DU v istem dizajnu, kot ga ima KS. Stara tabla še vedno ostane na gasilskem domu.

Jesensko druženje v Bezenici bo jutri, 11.9.2025, prispevek za lovsko pečenko s prilogami ter pijačo bo 12,00 EUR. Pohodniki se zberejo ob 8.30 pri lovskem domu v Bezenici, ostali ob 11.30.

Naslednja seja bo predvidoma 8.10.2025.

Končali ob 10.20 uri.

Zapisala: Dragica Rejec					Predsednik: Anton Grosek

